CPF สนับสนุนการจัดงานหอการค้าแฟร์ จ.เชียงใหม่
CPF สนับสนุนการจัดงานหอการค้าแฟร์ (TCC FAIR) 2018 ณ ศูนย์ประชุมและแสดงสินค้านานาชาติ เฉลิมพระเกียรติ 7 รอบ พระชนมพรรษา จังหวัดเชียงใหม่
4 ต.ค. 2561

นายวิษณุ เครืองาม รองนายกรัฐมนตรี เป็นประธานเปิดงานแสดงสินค้าหอการค้าแฟร์ (TCC FAIR) 2018 พร้อมเยี่ยมชมบูธผลิตภัณฑ์อาหารของ บริษัท เจริญโภคภัณฑ์อาหาร จำกัด (มหาชน) หรือ CPF ในฐานะผู้สนับสนุนการจัดงาน โดยมี นายสุรชัย ศิริจรรยา รองกรรมการผู้จัดการ CPF ให้การต้อนรับและนำชมบูธจัดแสดงอาหารคุณภาพมาตรฐานสากล ที่จัดจำหน่ายผลิตภัณฑ์ในราคาพิเศษสุดแก่ผู้ร่วมงาน
สำหรับงาน TCC Fair จัดโดยหอการค้าไทยและสภาการหอการค้าแห่งประเทศไทย เพื่อผนึกกำลังผู้ประกอบการชั้นนำของไทยและท้องถิ่นภาคเหนือหวังกระตุ้นเศรษฐกิจ โดยมีประชาชนชาวเชียงใหม่และจัดหวัดใกล้เคียงร่วมงานอย่างคับคั่ง ณ ศูนย์ประชุมและแสดงสินค้านานาชาติ เฉลิมพระเกียรติ 7 รอบ พระชนมพรรษา จังหวัดเชียงใหม่